લગભગ 7000 ફૂટની ઊંચાઇ પર મઇનામ અને ટેનડોંગ પર્વત પર સ્થિત આ જગ્યા પોતાનાં પ્રાકૃતિક સૌંદર્ય માટે ખૂબ જ સુપ્રસિદ્ધ છે. સાથે પ્રવાસીઓ માટે હિમાલય પર્વત પણ વધુ આકર્ષણનો કેન્દ્ર બન્યો છે. જે પ્રવાસીઓ સિક્કિમ ફરવા માટે આવતાં હોય છે તે અવશ્ય રવાંગલા ઘૂમવા માટે આવતાં હોય છે. આ જગ્યા પર અનેક જંગલો, વનસ્પતિઓ તેમજ અનેક પ્રકારનાં ફૂલોની વિવિધ જાતિઓ અહીં જોવાં મળે છે. આ સિવાય રવાંગલામાં ચાનાં બગીચા અને અહીંની સંસ્કૃતિ તેમજ અહીંનાં મઠ આવાં દરેક સ્થળો અહીંનાં આકર્ષણનાં મુખ્ય કેન્દ્રો બન્યાં છે.